Document ID: /roh_data/filtered/Bilingualer_Corpus_interleaved-it-rm.jsonl.gz/301

This is a text translated from Italian to Rumantsch Grischun.
Il Cantone crea un ufficio specializzato per la tutela dei bambini

Siccome gli abusi e la violenza sessuali sui minori aumentano anche nei Grigioni, il Cantone crea un ufficio specializzato per la tutela dei bambini presso l'Ufficio del servizio sociale. Esso verrà gestito per il momento come progetto pilota per una fase sperimentale di tre anni (2001-2003). La sua sede dovrebbe essere nei pressi dell'ospedale pediatrico a Coira.

I servizi sociali e altri servizi di consulenza, come pure gli uffici medici specializzati da diverso tempo constatano che gli abusi e la violenza sui bambini hanno assunto proporzioni allarmanti anche nei Grigioni. Si tratta soprattutto di abusi corporali e psichici, di sfruttamento sessuale e di noncuranza. Se si considerano le elevate cifre non ufficiali, nel nostro Cantone molti bambini e molti giovani crescono in condizioni traumatizzanti, che si ripercuotono in modo del tutto sfavorevole in vista di una vita sana. Le conseguenze postume sono contraddistinte da: disturbi nei rapporti, depressioni, situazioni sociali d'emergenza, suicidio, criminalità, dipendenza dalla droga e rinnovo dell'abuso e/o sfruttamento sessuale dei bambini della futura generazione da parte delle ex vittime.

Al fine di affrontare adeguatamente ed efficacemente questa problematica occorrono conoscenze speciali nel campo della consulenza, dell'assistenza medica e dell'azione penale, come pure un miglior coordinamento di tutte le istanze interessate. Per tale ragione viene creato un Ufficio specializzato per la tutela del bambino, il quale verrà aggregato a quello per l'aiuto alle vittime. Esso offre consulenza e assistenza specializzate alle persone e alle famiglie colpite ed esercita inoltre una prevenzione attiva. Al riguardo è molto importante che l'ufficio di coordinamento sia a disposizione dei bambini e dei giovani colpiti in ogni momento, rapidamente e senza complicazioni. Il suo campo d'attività comprende l'intero territorio cantonale. Per la fase pilota è prevista una spesa di 800'000 franchi. Il progetto pilota è subordinato allo stanziamento dei necessari crediti da parte del Gran Consiglio.

Cancelleria di Stato dei Grigioni

Organo: Governo

Fonte: it Cancelleria di Stato dei Grigioni

Data: 17.02.2000

Il chantun creescha in post spezialisà per la protecziun da l'uffant

Perquai ch'ils abus sexuals e la violenza encunter uffants s'augmentan er en il Grischun, creescha il chantun in post spezialisà per la protecziun da l'uffant. Quest post vegn manà l'emprim sco project da pilot per ina fasa d'emprova da trais onns (2001-2003). El duai vegnir localisà en l'ospital d'uffants a Cuira.

Ils uffizis dal servetsch social ed auters posts da cussegliaziun sco er posts spezialisads medicinics constateschan dapi in tschert temp ch'ils abus sexuals e la violenza encunter uffants s'augmentan er en il Grischun en ina dimensiun inquietanta. En quest connex sa tracti essenzialmain da violaziuns corporalas e psichicas, abus sexuals e da negligientscha. Sch'ins considerescha il grond dumber inuffizial, alur dastgassan crescher si en il Grischun blers uffants e giuvenils sut cundiziuns traumaticas. Quellas èn zunt disfavuraivlas per ina vita sauna. Las consequenzas tardivas èn disturbis en las relaziuns, depressiuns, crisas socialas, suicidi, criminalitad, toxicomania e danovamain mulestas sexualas e/u abus sexuals dals uffants da la proxima generaziun tras las victimas anteriuras.

Per far frunt a moda adequata ed efficazia a quest problem èn necessarias ina savida professiunala en la cussegliaziun, l'assistenza medicinala sco er en la persecuziun penala ed ina coordinaziun da tut las instanzas participadas. Per quest motiv vegn creà in post spezialisà per la protecziun da l'uffant che vegn fusiunà cun l'agid a victimas. Quest post porscha ina cussegliaziun ed in'assistenza spezialisada per las persunas e famiglias pertutgadas e fa ultra da quai ina prevenziun activa. Qua èsi enormamain impurtant ch'il post da consultaziun stettia a disposiziun spert ed a moda nuncumplitgada sco er da tuttas uras als uffants e giuvenils pertutgads. Il champ d'activitad dal post spezialisà cumpiglia l'entir territori dal chantun. Per la fasa da pilot vegni fatg quint cun custs dad 800'000 francs. Il project vegn realisà cun la resalva ch'il cussegl grond dettia liber ils credits necessaris.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 17.02.2000